text: Turistbranchen: Nej til vejskat 
  08 juli 2014 kl. 07.29
  Det vil skade turismen, hvis det kommer til koste penge at køre på de danske veje, lyder det fra turistbranchen.
  Tyskland har planer om, at det skal koste penge at køre på de tyske veje.
  Derfor vil flere af Folketingets partier nu svare igen med en lignende beskatning af kørsel på de danske veje.
  - Vi forstår godt frustrationen over, at udenlandske bilister på tyske motorveje nu skal beskattes. Men vi vil på det kraftigste advare imod at kopiere modellen. Vi har i Danmark i forvejen et meget højt skatte- og afgiftsniveau, som gør os til en af de dyreste destinationer at besøge. En vejskat vil kun bidrage til at gøre ondt værre, siger Jens Zimmer Christensen, formand for HORESTA, der repræsenterer danske hoteller og restauranter.
  - De seneste tyve år har vi mistet hver femte udenlandske turist, og vi har tabt betydelige markedsandele til landene omkring os, siger Jens Zimmer Christensen.
  